Petras Aravičius

Petras Aravičius (1887 m. birželio 29 d. Avižieniuose, Seirijų valsčius, Seinų apskritis – 1942 m. rugpjūčio 25 d. Sverdlovsko srityje, Rusija) – Lietuvos valstybės veikėjas, teisininkas.

 Biografija 
1907 m. baigė Suvalkų gimnaziją. 1907–1914 m. Peterburgo universiteto Fizikos-matematikos ir Teisės fakultetuose studijavo fiziką, matematiką ir teisę. Pirmojo pasaulinio karo metais tarnavo Rusijos imperijos kariuomenėje. Spalio revoliucija jį nubloškė į Sibirą.

1920 m. grįžo į Lietuvą. 1921–1926 m. Alytaus apskrities valdybos švietimo skyriaus vedėjas, 1927–1929 m. Alytaus apskrities viršininkas. 1929 m. apdovanotas Didžiojo Lietuvos kunigaikščio Gedimino ordinu.Savivaldybė, 1930 m., Nr. 1. – 1-2 psl.

XV Juozo Tūbelio (1929 m. rugsėjo 23 d. – 1934 m. birželio 12 d.) Ministrų kabinete vidaus reikalų ministras iki 1931 m. balandžio 1 d., kai jį pakeitė Steponas Rusteika. 1931–1940 m. Žemės banko direktorius. Lietuvių tautininkų sąjungos narys. 1941 m. birželio 14 d. sovietų valdžios ištremtas į Uralą. Sušaudytas 1942 m. rugpjūčio 25 d. Sverdlovsko srityje.Algirdas Banevičius. 111 Lietuvos valstybės 1918–1940 politikos veikėjų. – Vilnius, 1991 m. – 36 psl. – ISBN 5-89942-585-7

 Šaltiniai 

Kategorija:Lietuvos viešojo administravimo teisininkai
Kategorija:Lietuvos vidaus reikalų ministrai
Kategorija:Lietuvos apskričių viršininkai